Marcel Minnaert

Marcel Gilles Jozef Minnaert (12. veebruar 1893 Brugge – 26. oktoober 1970 Utrecht) oli Belgia päritolu hollandi astronoom. 

 Elulugu ja uurimistöö 
Marcel Minnaert õppis bioloogiat Genti Ülikoolis ja füüsikat Leideni Ülikoolis. 

Flaami rahvuslasena mõisteti ta 15 aastaks sunnitööle ja ta põgenes Belgiast.

Pärast esimest maailmasõda töötas ta päikese füüsika uurimisrühmas Utrechti Ülikoolis. 

Aastatel 1937–1963 oli ta Utrechti observatooriumi direktor. Koos oma õpilastega tegi ta detailse päikese kiirgusspektri analüüsi, mis kulmineerus kuulsa “Utrechti Atlase” avaldamisega 1940. aastal. Nende välja töötatud kasvukõvera meetod võimaldas tähtede atmosfääri täpsemat uurimist. Ta uuris ka valguse hajumist kuu pinnal ja osales paljude kuu pinnavormide nimetamises. 

Kui ta oli teise maailmasõja ajal vangis, õpetas ta kaasvangidele astronoomiat ja füüsikat. 

Pärast sõda osales rahvusvahelistes organisatsioonides. Hinnatud õpetajana avaldas ta astronoomiateemalise luulekogu, tuntud raamatu "Nature Of Light And Colour in the Open Air" ning muid õpikuid.

 Nimetatud Minnaerti järgi 

 Minnaerti resonants – üksiku mulli akustiline resonants veekeskkonnas
 Minnaerti funktsioon – fotomeetriline funktsioon, mida kasutatakse astronoomiliste vaatluste tõlgendamiseks
 Minnaert (kraater) – kraater Kuu tagaküljel
 Asteroid 1670 Minnaert

 Tunnustus 

 1951 Bruce'i medal 
 1947 Kuningliku Astronoomiaseltsi kuldmedal 

 Viited 

Kategooria:Hollandi astronoomid
Kategooria:Genti Ülikooli vilistlased
Kategooria:Leideni Ülikooli vilistlased
Kategooria:Sündinud 1893
Kategooria:Surnud 1970